Skarvmåse

Skarvmåse (Larus belcheri) er ein sjøfugl i måsefamilien (Laridae) som lever langs stillehavskysten av Sør-Amerika. Han blei tidlegare rekna for å inkludere den svært like argentinamåse som ein underart, men denne arten held til på atlanterhavskysten av Sør-Amerika og blir no rekna som Larus atlanticus.

Namnet på denne fuglen heidrar den britiske oppdagaren Sir Edward Belcher, som utførte kartleggingsarbeid langs stillehavskysten av Sør-Amerika.

 Skildring 

mini|venstre|Skarvmåse utanom hekketida. Syner her karakteristisk band på halen
Skarvmåsen blir om lag 49 cm lang. Hannen og hoa ser like ut. I hekketida har den vaksne fuglen kvitt hovud, svært lys grå hals og underside, mørk gråsvart rygg og overside. Halen er kvit med eit breitt svart band nært enden og ei kvit bakkant. Dekkfjøra på vengene og svingfjøra er svarte, medan dei mindre svingfjøra er mørkegrå med kvite tupper. Auga er svarte, nebbet er gult med ein tydeleg raud og svart tupp, og føtene er gule. Utanfor hekketida blir hovudet mørkebrunt med ei kvit ring rundt auget. Ungfuglar har brunflekkete fjørdrakt og oppnår full vaksen fjørdrakt i løpet av det tredje leveåret.

Skarvmåsen kan forvekslast med den noko større taremåse (Larus dominicanus), men taremåsen har ei lita kvit tupp på dei elles svarte vengene og manglar det svarte bandet på halen som skarvmåsen har.

 Utbreding og habitat 
Skarvmåsen finst langs stillehavskysten av Sør-Amerika. Utbreiingsområdet strekkjer seg frå nordlege Peru til nordlege Chile, i område påverka av Perustraumen. Habitatet inkluderer steinete strender, bukter og øyar utanfor kysten. Han kan trekke fleire kilometer ut på havet for å finne mat, men et òg på steinete strender ved fjøre sjø. Arten er ikkje trekkfugl.

 Økologi 
Skarvmåsen er altetande og ein åtseletar. Han et fisk, krabbar, blautdyr og åtsel, og i hekkesesongen òg egg og ungar av sjøfuglar. Han blir ofte sett saman med guanoskarvar, som han plagar til dei gulpar opp føda si, som han deretter et.

Hekkesesongen startar i desember, og fuglane hekkar i små koloniar på opptil 100 par. Reiret er ei grunn grop i sanden eller mellom steinar nært flodmålet.

Kullet består vanlegvis av tre egg, som i snitt måler 65 × 45 mm og er lyse med mørkegrøne flekker.

 Status 
Den totale populasjonen av skarvmåsen er estimert til under 10 000 individ, med eit utbreiingsområde på rundt 280 000 km². Forfølginga av denne fuglen frå menneske har avtatt, og populasjonen ser ut til å vere aukande. Trass i den relativt låge populasjonsstorleiken og det avgrensa utbreiingsområdet, reknar Verdas naturvernunion (IUCN) arten som «livskraftig» (LC).

 Kjelder 

Første versjon av denne artikkelen var baset på «Belcher's gull» frå , den 31. januar 2025

Referansar

Bakgrunnsstoff 

Kategori:Måsefamilien